Diari Oficial de la Generalitat Valenciana


Sumari del DOGV 6274, del 25-05-2010 (2010/5567)

Informació pública del projecte d'expropiació per a obtenir terrenys per a dur a terme l'alineació del carrer Sogorb.
---------------------------------------------------------------------------------------------------------------------

### Dades del document

Número de DOGV
:   6274

Data del DOGV
:   25-05-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/5567


Organisme emissor
:   Ajuntament de Castelló de la Plana

Tipus de document
:   Anunci

Informació pública del projecte d'expropiació per a obtenir terrenys per a dur a terme l'alineació del carrer Sogorb. [2010/5567]  
  
\* \* \* \* \* \* \* \* \* \*  
  
La Junta de Govern Local d'aquest Ajuntament, en sessió ordinària duta a terme el dia 30 d'abril de 2010, va adoptar el següent acord:  
«Vist l'expedient que s'està tramitant per a aprovar el projecte d'expropiació, per taxació conjunta, per a obtenir terrenys per a l'alineació del carrer de Sogorb de Castelló de la Plana i els següents  
Antecedents  
1. La Junta de Govern Local, mitjançant Acord de 23 d'octubre de 2009, va acordar obrir un període d'informació pública del projecte d'expropiació per a obtenir terrenys per a dur a terme l'alineació del carrer de Sogorb, i la relació de propietaris, béns i drets afectats per aquest, i havent declarat la utilitat pública així com la necessitat d'ocupació dels terrenys per l'aprovació del Pla General de 1984 i del Pla General d'Ordenació Urbana de 2000, recentment ratificat en la seua vigència mitjançant Resolució de la Conselleria de Medi Ambient, Aigua, Urbanisme i Habitatge, de data 28 de gener de 2010.  
2. L'anunci d'exposició pública d'aquest projecte, durant el termini d'un mes, va ser publicat en el Butlletí Oficial de la Província núm. 139, de 17 de novembre de 2009, en el Diari Oficial de la Comunitat Valenciana núm. 6142, d'11 de novembre de 2009, en el periòdic Mediterráneo el 10 de novembre de 2009 i al tauler d'anuncis d'aquest Ajuntament. Així mateix s'ha efectuat la preceptiva notificació a les persones interessades.  
3. En el termini legalment establert no s'ha formulat cap al·legació.  
4. Hi ha en l'expedient document de retenció de crèdit 2010-431-0 de 2 de març de 2010, per un import de 31.335,83 euros, que acredita l'existència de crèdit adequat i suficient per a fer front al pagament del preu just.  
5. Així mateix, el Negociat de Fiscalització ha emés informe favorable de l'expedient.  
Tenint en compte que:  
I. A la vista del projecte d'expropiació en tràmits d'aprovació i atés que les persones afectades no han presentat cap al·legació respecte d'això, el preu just queda establert en 31.335,83 euros segons el següent càlcul:  
La relació de les persones afectades pel projecte d'expropiació, per taxació conjunta, dels terrenys necessaris per a dur a terme l'alineació del carrer de Sogorb, és la següent:  
  
En compliment del que disposa l'article 53 de la Llei d'Expropiació Forçosa, s'escau determinar el pagament a les persones interessades de les quantitats que els corresponen:  
Propietari Import   
T.S.G. 15.667,91 €  
G.Y.P.S. 5.222,64 €  
C.Q.N.Z. 5.222,64 €  
E.S.G. 5.222,64 €  
II. De l'article 127.1.d de la Llei Reguladora de les Bases de Règim Local es desprén que correspon a la Junta de Govern Local les aprovacions d'entre altres, els instruments de gestió.  
Per tot això, a la vista dels informes emesos pels tècnics municipals i d'acord amb l'article 434 del Reglament d'Ordenació i Gestió Territorial i Urbanística, aprovat per Reial Decret 67/2006, de 19 de maig, i concordants de la Llei d'Expropiació Forçosa, de 16 de desembre de 1954, a proposta de la Comissió d'Estudi de l'Àrea de Desenvolupament de la Ciutat, Sostenibilitat, Medi Ambient, Habitatge i Serveis Urbans s'acorda:  
1) Aprovar definitivament el projecte d'expropiació per taxació conjunta, per a obtenir terrenys per a l'alineació del carrer de Sogorb, i la relació d'afectats per aquest.  
2) Notificar aquest acord a les persones interessades, juntament amb el full d'apreuament, que disposaran d'un mes per a acceptar l'esmentat full o rebutjar-lo i formular-ne el seu propi, i en aquest cas es traslladarà l'expedient al Jurat Provincial d'Expropiació Forçosa perquè fixe el preu just, i es considerarà el silenci de la persona interessada com a acceptació de la valoració municipal.  
3) Procedir a alçar les actes de pagament i ocupació i pagar per mitjà de transferència bancària, o si és el cas, consignar en la caixa de depòsits de la Tresoreria Municipal, als titulars de béns i drets objecte d'expropiació les següents quantitats  
Propietari Import   
T.S.G. 15.667,91 €  
W.F.I.D. 5.222,64 €  
A.K.D.V. 5.222,64 €  
E.S.G. 5.222,64 €  
4) Traslladar aquest acord a l'Àrea de Gestió Econòmica i a la Tresoreria Municipal d'aquest Ajuntament perquè realitzen les actuacions corresponents.»  
La qual cosa es publica als efectes del que disposa l'article 434 del Reglament d'Ordenació i Gestió Territorial i Urbanística, en els seus apartats 2, 3 i 5, dels quals es desprén que la persona interessada disposarà d'un mes per a acceptar el full d'apreuament o rebutjar-lo i formular-ne el seu propi. En el cas que rebutge la valoració continguda en el full d'apreuament formulada per l'administració, aquesta traslladarà l'expedient al Jurat Provincial d'Expropiació Forçosa perquè fixe el preu just. El silenci de l'interessat es considerarà com a acceptació de la valoració fixada en el full d'apreuament de l'administració, i s'entendrà determinat definitivament el preu just.  
El pagament o depòsit de la valoració establerta en el full d'apreuament de l'administració expropiant o, si és el cas, l'aprovació de l'instrument o formalització del document pel qual de qualsevol altra forma es faça efectiu el pagament del preu just, habilita l'administració expropiant per a ocupar finques amb l'alçament previ de les corresponents actes i produeix els efectes previstos en la legislació sobre expropiació forçosa. Tot això, sense perjudici que continue la tramitació dels procediments per a la determinació definitiva del preu just davant del Jurat Provincial d'Expropiació Forçosa.  
Castelló de la Plana, 5 de maig de 2010.- L'alcalde: Alberto Fabra Part .